Bocianotvaré

Bocianotvaré alebo brodivce (Ciconiiformes) v užšom zmysle sú skupina (rad) letcov. 

Existujú aj bocianotvaré/brodivce v širšom zmysle (t. j. podľa Sibleyho taxonómie), ktoré zahŕňajú: †Osteodontornis + ?čeľaď †Cimolopterygidae + Pteroclidiformes + Charadriiformes + Pheonicopteriformes + Podicipediformes + bocianotvaré v užšom zmysle + Sphenisciformes + Gaviiformes + Procelariiformes + Balaenicipitiformes + Pelecaniformes + Falconiformes; v najmodernejších deleniach táto široká skupina čiastočne „populárna“ v 90-tych rokoch 20. storočia už zase neexistuje a je rozdelená na jednotlivé skupiny.

Existujú aj bocianotvaré/brodivce v najužšom zmysle, t. j. bocianotvaré/brodivce v užšom zmysle bez kondorov.

Charakteristika bocianotvarých v užšom zmysle 
Bocianotvaré v najužšom zmysle majú zaoblené telo, dlhý krk, dlhé nohy, dlhý zobák, riedke perie a široké zaoblené krídla. Dlhé nohy im umožňujú brodiť sa v plytkej vode, kde lovia potravu, a zostať pritom suché, dlhý krk zas držať hlavu pri hladine. Väčšinou lovia individuálne, ale na noc alebo na odpočinok sa zhromažďujú do kŕdľov a veľa druhov hniezdi v kolóniách. 

Kondory sú výborne plachtiace vtáky podobné sokolotvarým, živiace sa mŕtvolami.

Systematika bocianotvarých v užšom zmysle 
Bocianotvaré/brodivce (Ciconiiformes) v užšom zmysle:
 (-) Bocianotvaré/brodivce (Ciconiiformes) v najužšom zmysle
 ?čeľaď †Graculavidae (Dakotornithidae) – vrátane †Telmatornithidae; Graculavidae je zaraďované aj vyššie – zhruba pod Ciconiiformes v širšom zmysle
 čeľaď †Xenerodiopidae
 nadčeľaď Ardeoidea – zaraďované aj pod Gruiformes
 čeľaď volavkovité (Ardeidae) – vrátane Cochlearidae
 nadčeľaď Scopoidea – zaraďované aj mimo Ciconiiformes v užšom zmysle a niekedy ako samostatný rad takatrotvaré / takatry (Scopiformes)
 čeľaď takatrovité (Scopidae)
 nadčeľaď Threskiornithoidea
 čeľaď ibisovité (Threskiornithidae) (lyžičiarovité - Plataleidae)
 nadčeľaď Ciconioidea (Ciconiida (c) /Ciconida (c) – pozri poznámky)
 čeľaď bocianovité (Ciconiidae) – bez Cathartinae (kondorov), tí sú pod kondory (Vulturides)
 (-) kondory/supovce (Vulturides; v minulosti "Sarcoramphi") – zaraďované aj pod Falconiformes v širšom zmysle; najnovšie zaraďované aj ako samostatná skupina zhruba na rovnakej úrovni s Ciconiiformes v najužšom zmysle
 čeľaď kondorovité/supovcovité (Cathartidae, Vulturidae) – donedávna zaraďované aj pod Ciconiidae, v minulosti zaraďované ako samostatný rad kondorotvaré/kondory (Cathartiformes)
 čeľaď †Teratornithidae – zaraďované aj pod Vulturidae alebo priamo pod Ciconiiformes v širšom zmysle
 ?čeľaď †Neocathartidae – zaraďované aj (oddelene od Cathartidae a Teratornithidae) pod Falconiformes v širšom zmysle

Poznámky:
 Ciconiida/Ciconida = a) Ciconiides bez: Podicepidiformes + Phaethontes + Sulida, b) Ciconiidae + Balaenicipitidae, c) Ciconiidae
 Ciconiides = Podicepidiformes + Ciconiiformes v užšom zmysle + Sphenisciformes + Gaviiformes + Procellariformes + Balaenicipitiformes + Pelecaniformes + Pheonicopteriformes